Daft Punk

**Daft Punk** foi un dúo musical, composto polos parisienses Guy-Manuel de Homem-Christo (1974)
e Thomas Bangalter (1975). O dúo fixo unha das contribucións máis significativas de sempre  no ámbito da música electrónica, tanto polo volume de vendas como polo apoio da crítica.

O seu sinxelo de debut foi "The New Wave", relanzado en edición limitada en 1994 por Soma Records. Nos seguintes anos publicaron o seu primeiro sinxelo de éxito "Da Funk", que vai aparecer máis tarde no seu álbum debut *Hombework* (1997). Este álbum foi visto como unha innovadora mestura de techno, house, acid house e electro, e axiña foi recoñecido como un dos máis influentes álbums dance dos anos noventa. O sinxelo máis coñecido deste disco foi "Around The World", tamén coñecido polo seu particular videoclip.

En 2001 saíu o álbum *Discovery*, que sinala un cambio no son do grupo cara a un estilo synthpop. O sinxelo "One More Time" foi un grande éxito, e os seguintes sinxelos "Digital Love" e "Harder, Better, Faster, Stronger" tamén acadaron bastante fama. En 2001 tamén foi editado *Alive 1997*, un álbum ao vivo cun extracto de 45 minutos do "Homework Tour" na cidade de Birmingham en 1997.

En 2005 publicaron *Human After All*, un disco de 45 minutos consistente en 9 temas máis unha introdución, gravado en só seis semanas. Por primeira vez público e crítica xulgan dun xeito case unánime negativo un traballo dos Daft Punk, por causa da fría execución e pola repetición e brevidade dos temas. Os sinxelos deste álbum son "Robot Rock", "Technologic" e "Human After All".

Un compilatorio de grandes éxitos en versión CD/DVD, titulada *Musique Vol. 1993-2005* foi publicada en 2006, e díxose que este disco foi o prezo que pagaron por rescindir o contrato coa discográfica Virgin. Daft Punk son considerados uns dos máximos representantes do French Touch.

## Uso de elementos visuais 
Daft Punk son famosos polo uso de elementos visuais. Algúns vídeos musicais foron feitos por directores de culto como Spike Jonze ou Michel Gondry. Todo o álbum *Discovery* foi a B.S.O. do filme de animación *Interstella 5555*, coproducido polo grupo con Leiji Matsumoto, creador do célebre Capitán Harlock, protagonista do cartoon homónimo xaponés en 1978.

Os dous músicos apareceron sempre vestidos de robot: Bangalter explicou que "tivemos un incidente no noso estudio. Estabamos traballando co sampler e, exactamente ás 9:09 do 9 de setembro de 1999, explotou. Cando recuperamos o coñecemento, démonos conta que nos tornamos uns robots". Son rarísimas as fotografías destes dous músicos.

## Nova película 
Daft Punk publicaron a película ''Daft Punk's Electroma*, preestrenado no Festival de Cannes no 2006. A trama consiste en que dous robots (os mesmos Daft Punk) se embarcan nunha aventura para se converter en humanos de calquera maneira, empregando todos os medios posíbeis.

## Discografía 
### Álbum 
* *Homework* (1997)
* *Discovery* (2001)
* *Alive 1997* (2001)
* *Daft Club* (Remestura en LP) (2003)
* *Human After All* (2005)
* *Musique Vol. 1 1993-2005* (2006)
* *Alive 2007* (2007)
* *Discovered: A Collection of Daft Punk samples* (2007)
* *Random Access Memories* (2013)

### Sinxelos 
* "The New Wave" (1994)

*'Da *Homework*:'''
* "Da Funk"/"Musique" (1996)
* "Around The World" (1997)
* "Burnin'" (1997)
* "Revolution 909" (1997)

'*Da *Discovery*:*'
* "One More Time" (2000)
* "Aerodynamic"/"Aerodynamite" (2001)
* "Digital Love"/"Aerodynamic" (2001)
* "Harder, Better, Faster, Stronger" (2001)
* "Something About Us" (Love Theme From *Interstella 5555*) (2003) (promo single)

'*Da *Human After All*:*'
* "Robot Rock" (2005)
* "Technologic" (2005)
* "Human After All" (2005) (promo EP)
* "The Prime Time of Your Life" (2006)

### VHS/DVD 
* *D.A.F.T. - A Story About Dogs, Androids, Firemen and Tomatoes* (DVD/VHS, 1999)
* *Interstella 5555: The 5tory of the 5ecret 5tar 5ystem* (Filme, DVD, 2003)
* *Musique Vol. 1 1993-2005* (CD/DVD, 2006)

## Véxase tamén 
### Ligazóns externas 
* Daft Punk no Acid Jazz Hispano